CELEX: 31982D0580
Language: el
Date: 1982-08-06 00:00:00
Title: 82/580/EOK: Απόφαση τής Επιτροπής τής 6ης Αυγούστου 1982 περί διαπιστώσεως ότι η εισαγωγή τής συσκευής μέ τήν ονομασία «Jasco — Automatic Recording Spectropolarimeter, model J-500» δέν δύναται νά πραγματοποιηθεί ατελώς ως πρός τούς δασμούς τού Κοινού Δασμολογίου

Avis juridique important

|

31982D0580

82/580/EOK: Απόφαση τής Επιτροπής τής 6ης Αυγούστου 1982 περί διαπιστώσεως ότι η εισαγωγή τής συσκευής μέ τήν ονομασία «Jasco — Automatic Recording Spectropolarimeter, model J-500» δέν δύναται νά πραγματοποιηθεί ατελώς ως πρός τούς δασμούς τού Κοινού Δασμολογίου  

Επίσημη Εφημερίδα αριθ. L 243 της 18/08/1982 σ. 0024 - 0024

***** ΑΠΟΦΑΣΗ ΤΗΣ ΕΠΙΤΡΟΠΗΣ  της 6ης Αυγούστου 1982  περί διαπιστώσεως ότι η εισαγωγή της συσκευής με την ονομασία «Jasco - Automatic Recording Spectropolarimeter, model J-500» δεν δύναται να πραγματοποιηθεί ατελώς ως προς τους δασμούς του Κοινού Δασμολογίου  (82/580/ΕΟΚ)  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος,  τον κανονισμό (ΕΟΚ) αριθ. 1798/75 του Συμβουλίου της 10ης Ιουλίου 1975 περί της ατελούς, ως προς τους δασμούς του Κοινού Δασμολογίου, εισαγωγής αντικειμένων εκπαιδευτικού, επιστημονικού ή μορφωτικού χαρακτήρος (1), όπως τροποποιήθηκε τελευταία από τον κανονισμό (ΕΟΚ) αριθ. 608/82 (2),  τον κανονισμό (ΕΟΚ) αριθ. 2784/79 της Επιτροπής της 12ης Δεκεμβρίου 1979 περί καθορισμού των διατάξεων της εφαρμογής του κανονισμού (ΕΟΚ) αριθ. 1798/75 (3), και ιδίως το άρθρο 7,  Εκτιμώντας:  ότι η ιταλική κυβέρνηση, με επιστολή της της 15ης Φεβρουαρίου 1982, ζήτησε από την Επιτροπή να κινήσει τη διαδικασία που προβλέπεται στο άρθρο 7 του κανονισμού (ΕΟΚ) αριθ. 2784/79 για να καθορισθεί αν η συσκευή με την ονομασία «Jasco - Automatic Recording Spectropolarimeter, model J-500», που παραγγέλθηκε στις 6 Αυγούστου 1979 και που προορίζεται να χρησιμοποιηθεί για την έρευνα στον κυκλικό, γραμμικό και μαγνητικό διχροϊσμό των οργανικών και οργανομεταλλικών ενώσεων, πρέπει να θεωρηθεί ή όχι ως επιστημονική καί, σε περίπτωση καταφατικής απαντήσεως, αν συσκευές με ισοδύναμη επιστημονική αξία κατασκευάζονται επί του παρόντος στην Κοινότητα·  ότι, σύμφωνα με τις διατάξεις του άρθρου 7 παράγραφος 5 του κανονισμού (ΕΟΚ) αριθ. 2784/79, ομάδα εμπειρογνωμόνων αποτελούμενη από εκπροσώπους όλων των Κρατών μελών συνήλθε στις 2 Ιουλίου 1982 στο πλαίσιο της Επιτροπής Δασμολογικών Ατελειών προς τον σκοπό της εξετάσεως της προκειμένης περιπτώσεως·  ότι από την εξέταση αυτή συνάγεται ότι η εν λόγω συσκευή είναι ένα φασματοπολωσίμετρο·  ότι τα αντικειμενικά τεχνικά χαρακτηριστικά της, όπως η ακρίβεια και η σταθερότητα, καθώς και η χρήση που γίνεται της εν λόγω συσκευής, την καθιστούν συσκευή ειδικώς κατάλληλη για την επιστημονική έρευνα· ότι, εξάλλου, οι συσκευές του είδους αυτού χρησιμοποιούνται κυρίως για την άσκηση επιστημονικών δραστηριοτήτων· ότι, επομένως, πρέπει να θεωρηθεί ως επιστημονική συσκευή·  ότι, εντούτοις, βάσει των πληροφοριών που έχουν συγκεντρωθεί από τα Κράτη μέλη, συσκευές ισοδύναμης επιστημονικής αξίας με την εν λόγω συσκευή, κατάλληλες να χρησιμοποιηθούν για τις ίδιες χρήσεις, κατασκευάζονται επί του παρόντος στην Κοινότητα· ότι τέτοια είναι, ειδικότερα, η συσκευή «Mark IIIS» που κατασκευάζεται από την εταιρεία Jobin Yvon, 16-18, rue du Canal, 91160 Longjumeau/France,  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:  Άρθρο 1  Η εισαγωγή της συσκευής με την ονομασία «Jasco - Automatic Recording Spectropolarimeter, model J-500» που αποτελεί το αντικείμενο της αιτήσεως της 15ης Φεβρουαρίου 1982 της ιταλικής κυβερνήσεως, δεν δύναται να πραγματοποιηθεί ατελώς ως προς τους δασμούς του Κοινού Δασμολογίου.  Άρθρο 2  Η παρούσα απόφαση απευθύνεται στα Κράτη μέλη.  Έγινε στις Βρυξέλλες, στις 6 Αυγούστου 1982.  Για την 'Επιτροπή  Etienne DAVIGNON  Αντιπρόεδρος  (1) ΕΕ αριθ. L 184 της 15. 7. 1975, σ. 1.  (2) ΕΕ αριθ. L 74 της 18. 3. 1982, σ. 4.  (3) ΕΕ αριθ. L 318 της 13. 12. 1979, σ. 32.